Nafarroako Parlamentuko Mahaiak, 2021eko martxoaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak aurkeztutako galdera, AstraZeneca txertoa aldi batez emateari uzteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko martxoaren 22an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilariak Osasun Batzordean ahoz erantzun diezaion:

Osasun Ministerioak Osasuneko Lurraldearteko Kontseiluan iragarri zuen AstraZeneca farmazia-enpresak COVID-19aren aurka ekoitzitako txertoa emateari utziko diola, Europako Medikamentuaren Agentziak bere iritzia eman arte. Hori horrela,

AstraZenecaren txertoa aldi batez emateari uzteak zer-nolako eragina izanen du Nafarroako Foru Komunitatearen txertaketa-egutegian eta -planean?

Iruñean, 2021eko martxoaren 15ean

Foru parlamentaria: Patricia Fanlo Mateo